钦定古今图书集成/明伦汇编/官常典/第097卷 > 郑王璪
## 钦定古今图书集成/明伦汇编/官常典/第097卷 > 郑王璪

按《金史卫绍王子传》：“卫绍王六子，大定二十六年，赐
名猛安，曰琚、按出曰瑄、按辰曰璪。泰和七年，诏按辰
出继郑王永蹈后，诏曰：‘朕追惟郑邸，误蹈非彝，槁窆
原野，多历岁年，怛然轸怀，有不能已。乃诏追复王爵，
备礼改葬。今稽式古典，命汝为郑王后，守其祭祀’。”大
安元年，封子六人为王，从恪胙王，有任王、巩王，馀弗
传：是岁，从恪为左丞相。二年八月，立从恪为皇太子。
至宁末，胡沙虎杀卫王，从恪兄弟皆废居中都。贞祐
二年，徙郑州。四年，徙居南京。天兴元年，崔立以从恪
为梁王。汴京破，死焉。